
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βεβαίωση της αυτοδίκαιης ανάκλησης της απαλλοτρί¬ 
ωσης που κηρύχθηκε με την Ν. 1764/1547/10.7.84 
(ΦΕΚ 441/3.8.84 τ,Δ') κοινή υπουργική από¬ 
φαση.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών 
δόμησης των εκτός σχεδίου και εκτός ορίων οικι¬ 
σμών περιοχών των νήσων Πάρου και Αντιπάρου (Ν. 

Κυκλάδων). 2 

Έγκριση τοπικού ρυμοτομικού σχεδίου στην εκτός του ' 
εγκεκριμένου ρυμοτομικού σχεδίου περιοχή «Τού- 
τουλη» του Δήμου Μεγάρων (Ν. Αττικής) για τον κα¬ 
θορισμό χώρου ανέγερσης κτιρίου του Οργανισμού 
Τηλεπικοινωνιών Ελλάδος (Ο.Τ.Ε.) και καθορισμός 
όρων και περιορισμών δόμησης αυτού. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1071343/4128/001 0 (1) 

Βεβαίωση της αυτοδίκαιης ανάκλησης της απαλλοτρίω¬ 
σης που κηρύχθηκε με την Ν. 1764/1547/10.7.84 
(ΦΕΚ 441/3.8.84 τ.Δ ) κοινή υπουργική απόφαση. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 1 και 4 του άρθρου 11 του Ν.Δ. 
797/1971 «περί αναγκαστικών απαλλοτριώσεων». 

2. Την Ν. 1764/1547/10.7.84 (ΦΕΚ 141/3.8.83 τ.Δ ), 
κοινή υπουργική απόφαση σχετικά με την κήρυξη αναγκα¬ 
στικής απαλλοτρίωσης για την κάλυψη επιχειρησιακών 
αναγκών του Π. Ναυτικού στον όρμο Τρεις Μπούκες της 
νήσου Σκύρου. 


3. Την αριθ. 10/1991 απόφαση του Εισαγγελέα Πρωτο¬ 
δικών Χαλκίδας. 

4. Την αριθ. 10/1992 απόφαση του Εισαγγελέα Εφετών 
Αθηνών. 

5. Την Υ. ^09/20.5.1993 (ΦΕΚ 365/Β/21.5.93 τ.Β’) 
κοινή απόφαση του Πρωθυπουργού και του Υπουργού Οι¬ 
κονομικών, σχετικά με την ανάθεση αρμοδιοτήτων στους 
Υφυπουργούς Οικονομικών. 

6. Την Υ. 1944/9.12.92 (ΦΕΚ 727/11.12.92 τ.Β’) κοινή 
απόφαση του Πρωθυπουργού και του Υπουργού Εθνικής 
Αμυνας, σχετικά με την ανάθεση αρμοδιοτήτων στον 
Υφυπουργό Εθνικής Άμυνας Ιωάννη Σταθόπουλο, βεβαι¬ 
ώνουμε: 

Ότι η απαλλοτρίωση που κηρύχθηκε με την Ν. 1764/ 
1547/10.7.84 (ΦΕΚ 441/3.8.84 τ.Δ') κοινή υπουργική 
απόφαση, για την κάλυψη επιχειρησιακών αναγκών του Π. 
Ναυτικού στον όρμο Τρεις Μπούκες της νήσου Σκύρου, 
ανακλήθηκε αυτοδίκαια ως προς ολόκληρη την έκταση 
εμβαδού 1.695 στρεμμάτων που βρίσκεται στην περιοχή 
του όρμου Τρεις Μπούκες της νήσου Σκύρου και φαίνεται 
με κλίμακα 1:2500 και με στοιχεία Α-Β-Γ - Δ- Α στο με 
αριθμό Χ1-619/25.1.84 κτηματολογικό διάγραμμα και 
στον αντίστοιχο κτηματολογικό πίνακα, που συντάχθηκαν 
από την τοπογράφο Μηχανικό Μ. Τσούλου - Τσιμίδη και 
θεωρήθηκαν από τον Ευαγ. Ρουχωτά, πλοίαρχο (Μ) του 
Γενικού Επιτελείου Ναυτικού, γιατί δε συντελέστηκε 
εμπρόθεσμα. 

Η πράξη αυτή να δημοοιευθεί στην Εφημερίδα της Κυ- 
βερνήσεως. 

Αθήνα, 8 Ιουνίου 1993 

01 ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

I. ΣΤΑΘΟΠΟΥΛΟΣ ΠΕΤΡΟΣ ΔΟΥΚΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός χρήσεων γης και όρων και περιορισμών δόμη¬ 
σης των εκτός σχεδίου και εκτός ορίων οικισμών περιο¬ 
χών των νήσων Πάρου και Αντιπάρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2),11,14 και 17 
του από 17.7.1923 Ν.Δ/τος «Περί σχεδίων πόλεων κ.λπ.» 
(Α' 228) όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 23, παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» <Α 
137). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β 744). 

4. Την 372/1991 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α 154) και το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
των οικείων ΟΤΑ. 

6. Την 286/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Στις εκτός σχεδίου και εκτός ορίων οικισμών περιοχές 
της νήσου Πάρου που έχει χαρακτηρισθεί με την Α/Φ.20/ 
55013/4821/24.11.1975 απόφαση του Υπουργού Πολι¬ 
τισμού (Β' 1955) σαν «τόπος ιδιαιτέρου φυσικού κάλλους 
που χρήζει κρατικής προστασίας» και της νήσου Αντιπά¬ 
ρου, καθορίζονται χρήσεις γης και όροι και περιορισμοί 
δόμησης όπως στα επόμενα άρθρα. 

Άρθρο 2 

I. 1) Στις περιοχές του άρθρου 1 δεν επιτρέπεται: 

-η δημιουργία πολυκαταστημάτων και υπεραγορών. 

-η εγκατάσταση λυομένων οικισμών και τροχοβιλών. 

- η εγκατάσταση υδατοδεξαμενών επί υποστηλωμά- 
των. 

- η δημιουργία 0ΑΜΡΙΝ65. 

2. Στις περιοχές αυτές είναι δυνατόν να επιτραπούν, σε 
θέσεις που θα υποδειχθούν από τον αρμόδιο Ο.Τ.Α. και 
μετά από γνώμη του Αναπτυξιακού Συνδέσμου Πάρου και 
της Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.) οι παρακάτω χρήσεις και δραστηριότητες: 

- στέγαστρα σφαγής ζώων. 

- γεωργοκτηνοτροφικές και γεωργοπτηνοτροφικές 
εγκαταστάσεις. 

- λατόμευση και εξόρυξη καθώς και εναπόθεση εξορυ- 
κτικών ή οικοδομικών υλικών. 

- βιομηχανικές - βιοτεχνικές εγκαταστάσεις. 

- δεξαμενές καυσίμων (πλην των πρατηρίων βενζί¬ 
νης). 


- χώροι απόρριψης ή καύσης σκουπιδιών. 

- μαρίνα ή μώλος. 

II. 1. α) Το κατώτερο όριο κατάτμησης και αρτιότητας 
των γηπέδων ορίζεται σε οκτώ (8) στρέμματα. 

β) Κατά παρέκκλιση θεωρούνται άρτια και οικοδομήσιμα 
τα γήπεδα εφόσον κατά την ημέρα δημοσίευσης του πα¬ 
ρόντος διατάγματος έχουν ελάχιστο εμβαδόν τέσσερα (4) 
στρέμματα. 

γ) Ισχύουν οι λοιπές παρεκκλίσεις της εκτός σχεδίου 
δόμησης για την αρτιότητα των γηπέδων. 

2. Για την ανέγερση τουριστικών εγκαταστάσεων ορίζε¬ 
ται όριο αρτιότητας των γηπέδων δέκα πέντε (15) στρέμ¬ 
ματα. 

III. Οι όροι και περιορισμοί δόμησης των επιτρεπόμε¬ 
νων χρήσεων ορίζονται κατά χρήση ως εξής: 

1. Τουριστικές εγκαταστάσεις. 

α) Συντελεστής δόμησης: οκτώ εκατοστά (0,08). 

2. Κτίρια καταστημάτων, γραφείων και χώρων αναψυ¬ 
χής: , , 

- Μέγιστη συνολική επιφάνεια ορόφων των κτιρίων δια¬ 
κόσια (200) τ.μ. 

3. Γεωργικές αποθήκες: 

α) Μέγιστη συνολική επιφάνεια ορόφων των κτιρίων σα¬ 
ράντα (40) τ.μ.. 

β) Αριθμός ορόφων: ένας (1) με μέγιστο επιτρεπόμενο 
ύψος δύο μέτρα και μισό (2,50) μετρούμένο από κάθε ση¬ 
μείο του γύρου φυσικού εδάφους. 

γ) Κατά παρέκκλιση των παραπάνω οριζομένων επιτρέ¬ 
πεται η ανέγερση γεωργικών αποθηκών μέγιστης συνολι¬ 
κής επιφάνειας 200 τ.μ. και ύψους τεσσάρων (4) μέτρων 
με απόφαση του Γενικού Γραμματέα Περιφέρειας Ν. Αι¬ 
γαίου μετά από γνώμη της αρμόδιας Υπηρεσίας του 
Υπουργείου Γεωργίας, του Συμβουλίου Χωροταξίας, Οικι¬ 
σμού και Περιβάλλοντος και της Ε.Π.Α.Ε. 

δ) Στις περιοχές του άρθρου 1 του παρόντος διατάγμα¬ 
τος δεν εφαρμόζεται η διάταξη της παρ. 4 του άρθρου 6 
του από 24.5.1985 Π.Δ/τος (Δ' 270). 

4. Ο μέγιστος επιτρεπόμενος αριθμός ορόφων των κτι¬ 
ρίων, πλην των γεωργικών αποθηκών, ορίζεται σε δύο (2). 

Η επιφάνεια του δευτέρου ορόφου του κτιρίου δεν μπο¬ 
ρεί να υπερβαίνει το 30% του πραγματοποιημένου συντε¬ 
λεστή δόμησης. 

5. Το μέγιστο επιτρεπόμενο ύψος του κτιρίου συμπερι¬ 
λαμβανομένου και του ύψους του συμπαγούς στηθαίου 
ορίζεται σε τέσσερα (4) μέτρα για μονόροφη οικοδομή ή 
μονόροφο τμήμα αυτής και σε επτά και μισό (7,5) μέτρα 
για διώροφη οικοδομή ή διώροφο τμήμα αυτής. 

6. Το ύψος των οικοδομών μετράται από τη φυσική 
στάθμη του περιβάλλοντος εδάφους στο περίγραμμα του 
κτιρίου. Τα κτίρια σε κανένα σημείο τους δεν μπορούν να 
υπερβαίνουν τον μέγιστο αριθμό ορόφων και το μέγιστο 
καθοριζόμενο ύψος κλιμακούμεναφ αναλόγως της κλί- 
σεως του εδάφους. 

7. Η οροφή του υπογείου δεν επιτρέπεται σε κανένα 
σημείο του κτιρίου να βρίσκεται σε ύψος μεγαλύτερο των 
ογδόντα εκατοστών του μέτρου (0,80) από τη στάθμη του 
γύρω φυσικού εδάφους. Δεν επιτρέπεται η πρόσβαση 
προς το υπόγειο από τον εξωτερικό χώρο του κτιρίου. 

8. Για τους λοιπούς όρους και περιορισμούς δόμησης 
των επιτρεπομένων χρήσεων εφαρμόζονται κατά χρήση οι 
διατάξεις των από 24.5.1985 (Δ' 270) και 21.1.1988 (Δ 
61) Π.Δ/των όπως ισχύουν. 

IV. ΕΙΔΙΚΟΙ ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ 

1. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά του χαρακτηρι¬ 
στικά προσαρμόζονται στα παραδοσιακά πρότυπα. 

2. Η σύνθεση του κτιριακού όγκου που προκύπτει από 
την εκμετάλλευση του γηπέδου διέπεται από τους παρα¬ 
κάτω όρους: 

α) Επιβάλλεται η διάσπαση ενιαίου κτιριακού όγκου έτσι 
ώστε να δημιουργούνται επιμέρους κτιριακοΐ όγκοι - πτέ¬ 
ρυγες, η διάκριση των οποίων επιτυγχάνεται ογκοπλα- 
στικά με τη δημιουργία υψομετρικής διαφοράς της άνω 
στάθμης των δωμάτων τους καθώς και μετάθεσή τους σε 
κάτοψη κατά την μία ή την άλλη κύρια κατεύθυνση. Οι κατ' 
αυτόν τον τρόπο διαμορφούμενοι όγκοι μπορούν να βρί¬ 
σκονται είτε σε επαφή μεταξύ τους ή να συνδέονται με 
ημιϋπαίθριους χώρους ή αυλές, δημιουργώντας όμως 
απαραίτητα ενιαίο αρχιτεκτονικό σύνολο με ενότητα και 
συνοχή σύμφωνα με τα παραδοσιακά πρότυπα των «κατοι¬ 
κιών» μη επιτρεπομένης κατ’ αυτόν τον τρόπο της δη¬ 
μιουργίας ίσου όγκου ανεξάρτητων και διάσπαρτων κτι¬ 
ρίων στο γήπεδο. 

Επιτρέπεται όμως η δημιουργία στο ίδιο γήπεδο δύο ή 
περισσοτέρων διακεκριμένων αρχιτεκτονικών συνόλων, 
που σχεδιάζονται κατά τα προηγούμενα, ή ο συνδυασμός 
αρχιτεκτονικών συνόλων και μεμονωμένων κτιρίων, τοπο¬ 
θετούνται δε κατά τέτοιο τρόπο στο γήπεδο ώστε να δια- 
φυλάσσεται το φυσικό περιβάλλον, μη τηρουμένης για τον 
λόγο αυτό απαραιτήτως κατά τον σχεδίασμά εκάστου αρ¬ 
χιτεκτονικού συνόλου της αποστάσεως Δ της παρ. 3 του 
άρθρου 9 του Ν. 1577/1985 όταν δεν υπάρχουν ανοίγ¬ 
ματα χώρων κύριας χρήσης και μετά από έγκριση της 
Ε.Π.Α.Ε. 

β) Ο μέγιστος επιτρεπόμενος όγκος των κατά τα παρα¬ 
πάνω δημιουργουμένων αρχιτεκτονικών συνόλων δεν 
μπορεί να υπερβαίνει τα 3.000 τ.μ. προκειμένου για τουρι¬ 
στικές εγκαταστάσεις και τα 1.500 κ.μ. για τις λοιπές χρή¬ 
σεις. 

γ) Ο μέγιστος επιτρεπόμενος όγκος των επί μέρους κτι- 
ριακών όγκων - πτερύγων, με ενιαία στάθμη δώματος ενός 
αρχιτεκτονικού συνόλου ή μεμονωμένου κτιρίου δεν μπο¬ 
ρεί να υπερβαίνει τα 400 κ.μ. πάνω από τη στάθμη του φυ¬ 
σικού εδάφους στην περίπτωση μόνοροφου κτιρίου ή. μο- 
νόροφης πτέρυγας αρχιτεκτονικού συνόλου και τα 700 
κ.μ. στην περίπτωση διώροφου κτιρίου ή διώροφης πτέρυ¬ 
γας. 

δ) Οι όψεις των κτιρίων διαμορφώνονται σε επί μέρους 
τμήματα που πλησιάζουν τον κάνναβο και τις διαστάσεις 
των παραδοσιακών προτύπων και οπωσδήποτε δεν θα δη- 
μιουργείται ενιαίο και συνεχές μήκος όψης που να υπερ¬ 
βαίνει τα 10 μέτρα. 

3. Απαγορεύεται η ανέγερση κτισμάτων με την μορφή 
των ανεμομύλων. 

Επιτρέπεται η αναστήλωση, στατική ενίσχυση, επι¬ 
σκευή ή εσωτερική διαρρύθμιση των ήδη υπαρχόντων και 
άλλοτε λειτουργούντων ανεμομύλων του νησιού. 

4. Οι εξωτερικοί τοίχοι των κτιρίων κατασκευάζονται 
είτε από οποιοδήποτε υλικό επιχρισμένο υποχρεωτικά 
εξωτερικά με σοβά, χωρίς οδηγούς, σύμφωνα με τα παρα¬ 
δοσιακά πρότυπα, αποκλεισμένου του αρτιφισέλ, ρελιέφ 
πεταχτού, κ.λπ. είτε λίθινοι ανεπίχριστοι, χωρίς τονισμέ¬ 
νους αρμούς. 

Απαγορεύονται οποιουδήποτε είδους επενδύσεις των 
εξωτερικών όψεων. 

Απαγορεύεται στις όψεις του ίδιου επί μέρους κτιρια- 


κού όγκου κτιρίου η εμφάνιση ταυτόχρονα ανεπίχριστης 
λιθοδομής και επιχρισμένων υλικών φέροντος οργανισμού 
ή στοιχείων πληρώσεως. 

Ο χρωματισμός των κτιρίων γίνεται κατά τα παραδο¬ 
σιακά πρότυπα και ύστερα από έγκριση της Ε.Π.Α.Ε. 

Όταν οι εξωτερικοί τοίχοι του κτιρίου κατασκευάζονται 
από λιθοδομή επιχρισμένη ή ανεπίχριστη πάχους τουλάχι¬ 
στον 50 εκ. τότε η καταλαμβανομένη απ’ αυτούς επιφά¬ 
νεια δεν προσμετράται στην κάλυψη και τον συντελεστή 
δόμησης. 

5. Η στέγαση των κτιρίων γίνεται με επίπεδο δώμα, φέ- 
ροντα θόλο ή τύμπανο κατά τα παραδοσικά πρότυπα. Το 
δώμα έχει υποχρεωτικά συμπαγές στηθαίο με ύψος από 
είκοσι εκατοστά (0,20) έως ογδόντα εκατοστά (0,80) του 
μέτρου και ίση ή κυρτή απόληξη. 

Σε περίπτωση κυρτής απόληξης το πάχος του στηθαίου 
επιβάλλεται να είναι τουλάχιστον σαράντα εκατοστά του 
μέτρου (0,40)μ. 

6. Απαγορεύεται κάθε εκσκαφή ή επιχωμάτωση στο γή¬ 
πεδο εκτός από τις απολύτως αναγκαίες για την εφαρ¬ 
μογή του περιγράμματος της οικοδομής. 

Σε περίπτωση κεκλιμένου εδάφους επιτρέπεται η δια¬ 
μόρφωση του ακάλυπτου χώρου του γηπέδου με αναλημ- 
ματικούς τοίχους ή πρανή μεγίστου ύψους 0,80 εκ. μετά 
από έγκριση της Ε.Π.Α.Ε. 

Οι αναλημματικοί τοίχοι διαμόρφωσης του ακάλυπτου 
χώρου των γηπέδων προσαρμόζονται από άποψη υλικού 
και τρόπου κατασκευής στα παραδοσιακά πρότυπα. 

7. Απαγορεύεται η δημιουργία τόξων, αψίδων, βολτών 
διακοσμητικών εκτός του σώματος του κτιρίου και στις πε¬ 
ριφράξεις των γηπέδων. Τοξωτές κατασκευές, επιτρέπο¬ 
νται μόνο κατά τα παραδοσιακά πρότυπα σε επαφή με τον 
όγκο του κτιρίου για την δημιουργία στοών, στεγασμένων 
βεραντών, τη σύνδεση κτιριακών όγκών κ.λπ. και πρέπει 
να έχουν πάχος τουλάχιστον σαράντα εκατοστά του μέ¬ 
τρου (0,40) μ. 

8. Πάνω από το ανώτερο επιτρεπόμενο ύψος του κτι¬ 
ρίου απαγορεύεται οποιαδήποτε κατασκευή πλην καπνο¬ 
δόχου. 

9. Ηλιακοί θερμοσίφωνες μπορούν να τοποθετηθούν 
μόνο στον ακάλυπτο χώρο του γηπέδου. 

10. Οι περιφράξεις των γηπέδων κατασκευάζονται από 
ξηρολιθιά ή αργολιθοδομή χωρίς τονισμένους αρμούς, πα¬ 
ραμένουν ανεπίχριστες και έχουν μέγιστο ύψος 1,20 μ. 
Ύψος μεγαλύτερο του 1,20 και οπωσδήποτε μικρότερο 
του 1,80 μ. μπορεί να επιτραπεί λόγω κλίσεων του εδά¬ 
φους μετά από έγκριση της Ε.Π.Α.Ε. 

11. Επιβάλλεται η κατασκευή δεξαμενών νερού περιο¬ 
ρισμένων διαστάσεων, η επικάλυψη των οποίων δεν μπο¬ 
ρεί να εξέχει πλέον των 0,80 μ. από την πέριξ φυσική 
στάθμη του εδάφους. Οι δεξαμενές νερού δεν προσμε- 
τρώνται στο συντελεστή δόμησης και την κάλυψη του γη¬ 
πέδου. 

12. Σε περίπτωση κατασκευής στεγασμένου - κλειστού 
χώρου στάθμευσης (γκαράζ) η επιφάνεια αυτού δεν μπο¬ 
ρεί να είναι μεγαλύτερη των 25 τ.μ. ανά άρτιο γήπεδο. 

Ο χώρος στάθμευσης είτε τοποθετείται σε τέτοια θέση 
στο γήπεδο ώστε να εναρμονίζεται με τα υπόλοιπα κτί- 
σματα και έχει μέγιστο ύψος 2,20 μ. ή εντάσσεται στον 
όγκο του κτιρίου. 

13. Τα ανοίγματα των κτιρίων πρέπει να είναι περιορι¬ 
σμένων διαστάσεων σύμφωνα με τα παραδοσιακά πρό¬ 
τυπα. Τα κουφώματα των κτιρίων επιβάλλεται να είναι ξύ¬ 
λινα και βάφονται μονόχρωμα σύμφωνα με τα παραδο- 

σιακά πρότυπα. Απαγορεύεται να μείνουν στο φυσικό 
τους χρώμα με βαφή λαδιού ή παρεμφερούς υλικού. 

14. Επιτρέπεται η κατασκευή ανοικτών εξωστών σε 
πρόβολο, μεγίστου πλάτους ενός (1) μέτρου και συνολι¬ 
κού μήκους όχι μεγαλύτερου του 1/3 του μήκους της 
όψης του κτιρίου και εν πάση περιπτώσει όχι μεγαλυτέρου 
των 2,5 μ. 

Απαγορεύονται οι γωνιακοί εξώστες σε πρόβολο. 

15. Επιτρέπεται η δημιουργία μη μόνιμων ξύλινων ή σι¬ 
δηρών σκιάδων και τεντών με επικάλυψη με καλάμι ή ύφα¬ 
σμα μετά από έγκριση της Ε.Π.Α.Ε. 

Οι κατασκευές αυτές επιβάλλεται να είναι οριζόντιες. 

Απαγορεύονται ρητά τα καμπύλα προστεγάσματα και η 
χρήση πλαστικού, αλουμινίου, ετερνίτη ή παρεμφερούς 
υλικού. 

16. Τα στηθαία σε σκάλες και μπαλκόνια κατασκευάζο¬ 
νται είτε συμπαγή ή από ξύλο ή σίδερο απλής κατασκευής. 

V. ΓΕΝΙΚΟΙ ΟΡΟΙ 

1. Επί των γηπέδων που έχουν πρόσωπο στο κύριο 
επαρχιακό δίκτυο καθώς και στους κοινοτικούς και δημο¬ 
τικούς δρόμους τα κτίρια τοποθετούνται σε απόσταση εί¬ 
κοσι (20) μέτρων τουλάχιστον από τον άξονα του δρόμου. 

2. Τα κτίρια κατοικίας πρέπει να απέχουν από τη γραμμή 
αιγιαλού τουλάχιστον πενήντα (50) μέτρα. Για τα κτίρια άλ¬ 
λων επιτρεπομένων χρήσεων η απόσταση αυτή ορίζεται 
σε εβδομήντα (70) μέτρα. Ως γραμμή αιγιαλού για την 
εφαρμογή του παρόντος διατάγματος νοείται το προς την 
ξηρά όριο του αιγιαλού και αν η οριογραμμή αυτή δεν έχει 
προσδιορισθεί κατά τις κείμενες διατάξεις, νοείται η δια- 
χωριστική γραμμή ξηράς - θάλασσας και τότε η απόσταση 
των κτιρίων ορίζεται εξήκοντα (60) μέτρα για τα κτίρια κα¬ 
τοικίας και εκατό (100) μέτρα για τις λοιπές χρήσεις. 

3. Στα γήπεδα των οποίων η κλίση του εδάφους υπερ¬ 
βαίνει το 30% επιτρέπεται η ανέγερση μόνο: 

α) γεωργικών αποθηκών συνολικής επιφάνειας δέκα 
(10) τ.μ. και μεγίστου ύψους δύο μέτρων και μισού (2,5) 
κατασκευασμένων με εμφανή λιθοδομή και 

β) Ιερών Ναών μικρών διαστάσεων (εξωκκλήσια). 

Στην περίπτωση όπου σε τμήμα μόνο της επιφάνειας 
του γηπέδου η κλίση του εδάφους υπερβαίνει το 30% 
τότε επιτρέπεται η δόμηση στο λοιπό τμήμα του γηπέδου 
σύμφωνα με τα οριζόμενα στα κεφάλαια I και III του παρό¬ 
ντος άρθρου. 

Τότε η αρτιότητα υπολογίζεται στο σύνολο του γηπέ¬ 
δου, ο δε συντελεστής δόμησης, η κάλυψη και οι λοιποί 
όροι δόμησης υπολογίζονται μόνο επί του τμήματος του 
γηπέδου όπου η κλίση του εδάφους δεν υπερβαίνει το 
30%. 

4. Απαγορεύεται η διάνοιξη οδών παραλλήλων προς την 
ακτή ή την καθορισμένη γραμμή αιγιαλού σε απόσταση μι¬ 
αρότερη των εκατό (100) μέτρων από αυτή, επιτρέπεται 
Ομως η δημιουργία κοινοτικών πεζοδρόμων προσπέλασης 
κάθετα προς την παραλία μεγίστου πλάτους 1,20 μ. μετά 
από έγκριση του οικείου Ο.Τ.Α. και της Ε.Π.Α.Ε. 

5. Δεν επιτρέπεται ηχωροθέτηση βιομηχανικών - βιοτε¬ 
χνικών εγκαταστάσεων που δεν σχετίζονται με την γεωρ¬ 
γική παραγωγή, χώρων απόθεσης προϊόντων εξόρυξης και 
οικοδομικών υλικών και η λατομική - εξορυκτική δραστη¬ 
ριότητα σε απόσταση μικρότερη των δύο χιλιάδων πεντα- 
κοσίων (2.500) μέτρων από την ακτή, ούτε σε σημεία που 
είναι ορατά ή βρίσκονται σε απόσταση μικρότερη των χι- 
λίων (1.000) μέτρων από το περιφερειακό οδικό δίκτυο 
(δακτύλιο) της νήσου Πάρου και τον άξονα Αντίπαρο - 


Σπήλαιο. Από την ρύθμιση αυτή εξαιρούνται τα καρνάγια 
και οι μονάδες αφαλάτωσης. 

6. Για την ανέγερση βιομηχανικών εγκαταστάσεων οι 
οποίες μπορούν να χωροθετηθούν στην περιοχή με τις 
προϋποθέσεις και περιορισμούς του παρόντος είναι δυνα¬ 
τόν να δοθεί παρέκκλιση από τις διατάξεις αυτού με από¬ 
φαση του Γενικού Γραμματέα Περιφέρειας Ν. Αιγαίου 
μετά από γνώμη του Υπουργείου Βιομηχανίας, Ενέργειας 
και Τεχνολογίας και σύμφωνη γνώμη του οικείου Ο.Τ.Α. 
και της Ε.Π.Α.Ε. 

Η παρέκκλιση αφορά το ύψος και τον αριθμό ορόφων 
των κτιρίων, όταν αυτή είναι αναγκαία για την τοποθέτηση 
και την διέξοδο μηχανημάτων και εν γένει τη λειτουργία 
της βιομηχανικής εγκατάστασης, την κατανομή του συ¬ 
ντελεστή δόμησης στους ορόφους, την διάσπαση των 
όγκων των κτιρίων και την τοποθέτησή τους στο γήπεδο. 
Οι παρεκκλίσεις σε καμμία περίπτωση δεν μπορούν να 
υπερβαίνουν τα καθοριζόμενα από τη παρ. 5 του άρθρου 4 
του από 25.5.1985 Π. Δ/τος (Δ’ 270). 

7. Απαγορεύεται η κατασκευή κτιρίων επί υποστηλωμά- 
των (ΡΙ1.0ΤΙ8) καθώς και η ολοκλήρωση των οικοδομικών 
εργασιών στον όροφο πριν την ολοκλήρωση των εξωτερι¬ 
κών επιχρισμάτων και την τοποθέτηση κουφωμάτων στο 
ισόγειο. 

8. Απαγορεύεται η ανέγερση κτιρίων με λυόμενα στοι¬ 
χεία. 

9. Απαγορεύεται η τοποθέτηση κάθε είδους φωτεινών 
επιγραφών και διαφημίσεων. 

Επιτρέπεται μετά από έγκριση της Ε.Π.Α.Ε., η εγκατά¬ 
σταση επιγραφών και διαφημίσεων οι οποίες δεν επηρεά¬ 
ζουν τον άμεσο χαρακτήρα της περιοχής. Οι επιγραφές 
εφόσον τοποθετούνται πάνω από πόρτες ή παράθυρα, 
δεν μπορεί αν είναι μεγαλύτερες του ανοίγματος στο 
οποίο αντιστοιχούν. 

10. Κάθε έργο υποδομής που εκτελείται από Οργανι¬ 
σμό Κοινής Ωφέλειας (ΔΕΗ, ΟΤΕ, Τοποική Αυτοδιοίκηση, 
κ.λπ.) και γενικά κάθε εργασία που αφορά στην διαμόρ¬ 
φωση, τροποποίηση ή ανάπλαση κοινόχρηστων χώρων 
προσαρμόζεται στα παραδοσιακά πρότυπα και εκτελείται 
μετά από έγκριση της σχετικής μελέτης από την Ε.Π.Α.Ε. 

Οι Οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσέών τους ώστε να μη προσβάλλεται το περιβάλλον. 

11. Νομίμως υφιστάμενα κτίρια ή δραστηριότητες, των 
οποίων η χρήση αντίκειται στα προβλεπόμενα από το πα¬ 
ρόν Π. Δ/γμα διατηρούνται. Για τα κτίρια και τις δραστη¬ 
ριότητες αυτές δεν χορηγείται οποιαδήποτε άδεια επέ¬ 
κτασης ή εντατικοποίησής τους και άδεια μόνο μπορεί να 
δοθεί για εκσυγχρονισμό των εγκαταστάσεών τους, επι¬ 
σκευές κ.λπ., σύμφωνα με τις υποδείξεις της Ε.Π.Α.Ε. 

12. Για την επισκευή και αποκατάσταση παλαιών κτι¬ 
ρίων αντιπροσωπευτικών της παραδοσιακής αρχιτεκτονι¬ 
κής (τούτου αποδεικνυομένου από φωτογραφίες, θεωρη¬ 
μένες από τον Προέδρο της Κοινότητας ή την Αστυνομική 
Αρχή) κατά την κρίση της Ε.Π.Α.Ε. χορηγείται άδεια οικο¬ 
δομής έστω και αν οι αιτούμενες να εκτελεσθούν εργα¬ 
σίες αντίκειται στις διατάξεις του παρόντος διατάγμα¬ 
τος. 

Ειδικά προκειμένου για ερειπωμένα κτίσματα επιτρέπε¬ 
ται η αναστήλωσή τους έστω και εάν οι αιτούμενες να 
εκτελεσθούν εργασίες αντίκεινται στις διατάξεις του πα¬ 
ρόντος διατάγματος. Η αναστήλωσή επιτρέπεται κατόπιν 
τεκμηριωμένης έρευνας, η οποία θα αποδεικνύει την 

ακριβή αρχική μορφή του κτίσματος. 

* 13. Η ανέγερση οποιουδήποτε κτιρίου υπόκειται στον 
έλεγχο της Ε.Π.Α.Ε., η οποία μπορεί να επιβάλλει πρό¬ 
σθετες δεσμεύσεις ως προς την μορφολογία και το ύψος 
των κτιρίων καθώς και την τοποθέτησή τους μέσα στο γή¬ 
πεδο προκειμένου για την διαφύλαξή του περιβάλλοντος 
και την προσαρμογή των κτιρίων σ' αυτό. 

Η Πολεοδομική Υπηρεσία διαβιβάζει υποχρεωτικά στην 
Ε.Π.Α.Ε. τον φάκελλο οποιουδήποτε θέματος προκειμέ¬ 
νου αυτή να γνωμοδοτήσει. 

Οι υποβαλλόμενες στην Ε.Π.Α.Ε. μελέτες προς έγκριση 
εμπεριέχουν τουλάχιστον τα παρακάτω στοιχεία: 

α) Μία σειρά αρχιτεκτονικών σχεδίων (ή προσχεδίων). 

β) Τοπογραφικό διάγραμμα σε κλίμακα 1:200 έως 
1:1000 με υψομετρικές κεμπύλες όπου σημειώνεται με 
ακρίβεια η υπάρχουσα κατάσταση με τα υψόμετρα, τα δια¬ 
γράμματα κάλυψης (υπάρχον και προτεινόμενο), τα όμορα 
γήπεδα όπου σημειώνονται τυχόν υπάρχοντα κτίσματα σε 
αυτά, οι όροφοί τους, η παλαιότητά τους και η χρήση τους. 

Σε περίπτωση μικροεπισκευών δεν είναι απαραίτητη η 
υποβολή τοπογραφικού. 

γ) Φωτογραφίες του γηπέδου όπου τα όρια του σημειώ¬ 
νονται με κόκκινη γραμμή. 

δ) Δειγματολόγιο χρωμάτων σε περίπτωση χρωματι¬ 
σμού. 

Άρθρο 3 

1. Οι διατάξεις του παρόντος διατάγματος δεν εφαρμό¬ 
ζονται σε περιοχές που διέπονται από ίδιο νομικό καθε¬ 
στώς (δάση, δασικές εκτάσεις, αρχαιολογικοί χώροι, αε¬ 
ροδρόμια κ.λπ.). 

2. Για την περιοχή των «Κολυμπηθρών» της Κοινότητας 
Νάουσας Πάρου ισχύουν οι διατάξεις του από 2.6.1988 
Π.Δ/τος «Καθορισμός Ζώνης Οικιστικού Ελέγχου, κατω- 
τάτου ορίου κατάτμησης και λοιπών όρων και περιορισμών 
δόμησης στην εκτός σχεδίου και εκτός ορίων οικισμού 
προϋφισταμένου του έτους 1923 περιοχή «Κολυμπή¬ 
θρες» της Κοινότητας Νάουσας νήσου Πάρου (Ν. Κυκλά¬ 
δων)» (Δ' 533). 


Άρθρο 4 

Μεταβατικές Διατάξεις 

Σύμφωνα με τις προϊσχύουσες του παρόντος διατάξεις 
εκδίδονται, εκτελόνται ή αναθεωρούνται, χωρίς αύξηση 
του όγκου του κτιρίου: 

α) Οικοδομικές άδειες που έχουν εκδοθεί μέχρι τη δη¬ 
μοσίευση του παρόντος Π. Δ/τος και ισχύουν. 

β) Οικοδομικές άδειες για τις οποίες έχει υποβληθεί 
στην αρμόδια Πολεοδομική Υπηρεσία πλήρης φάκελλος 
με τα απαραίτητα για την έκδοσή τους στοιχεία ή έχουν 
θεωρηθεί τα σχέδια από την αρμόδια Επιτροπή Πολεοδο- 
μικού και Αρχιτεκτονικού Ελέγχου (Ε.Π.Α.Ε) μέχρι την 
ημερομηνία ισχύος του παρόντος. 

γ) Οικοδομικές άδειες ανέγερσης ειδικού κτιρίου κοινής 
ωφέλειας για τις οποίες έχει εγκριθεί από τον αρμόδιο φο¬ 
ρέα μέσα στην τελευταία προ της ισχύος του παρόντος 
διετίας και ισχύει η σχετική μελέτη. 

δ) Οικοδομικές άδειες για ανέγερση κτιρίου για το οποίο 
έχει προκηρυχθεί μέχρι την ισχύ του παρόντος αρχιτεκτο¬ 
νικός διαγωνισμός σύμφωνα με την υπ’ αριθ. Ε. 27960/ 
1665/7/30.9.1970 απόφαση του Υπουργού Δημοσίων 
Έργων (Β' 684) ή μετά από πρόσκληση εκδήλωσης ενδια¬ 
φέροντος μέχρι την 10.7.1991 σύμφωνα με την παρ. 5 
του άρθρου 11 του Ν. 716/1977. 

ε) Οικοδομικές άδειες για ανέγερση κτιρίου που έχει 
υπαχθεί μέχρι την ισχύ του παρόντος στις διατάξεις του Ν. 
1262/82, όπως ισχύει. 

Άρθρο 5 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Ιουνίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(3) 

Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή «Τού- 
τουλη» του Δήμου Μεγάρων <Ν. Αττικής) για τον καθο¬ 
ρισμό χώρου ανέγερσης κτιρίου του Οργανισμού Τηλε¬ 
πικοινωνιών Ελλάδος (Ο.Τ.Ε.) και καθορισμός όρων και 
περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 « Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
την παρ. 13 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1,2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (Ο.Κ.Χ.Ε.) και άλλες σχετικές διατάξεις» 
(Α' 141) και με το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες διατάξεις» (Α’ 91). 

3. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
Ί37). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 τουΝ. 2081/1992 
(Α' 154). 

5. Το γεγονός ότι από τις διατάξεις αυτού του Δ/τος δεν 
προκαλείται δαπάνη σε βάρος του κρατικού προϋπολογι¬ 
σμού και του οικείου Δήμου. 

6. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

7. Την 196/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 


Αρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή στη θέση 
«Τούτουλη» του Δήμου Μεγάρων (Ν. Αττικής) για τον κα¬ 
θορισμό χώρου ανέγερσης κτιρίου του Ο.Τ.Ε., όπως φαί¬ 
νεται με στοιχεία Α, Β, Γ, Δ, Ε, Ζ, Η, θ, I, Κ, Α, στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 61109/1993 πράξη του και που αντί¬ 
τυπό τους σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Οι όροι και περιορισμοί δόμησης του κατά το άρθρο 1 
καθοριζομένου χώρου κτιρίου ορίζονται ως εξής: 

α) Μέγιστο ποσοστό κάλυψης: είκοσι τοις εκατό (20%) 
της επιφάνειας του. 

β) Συντελεστής δόμησης: δύο δέκατα (0,2). 

γ) Μέγιστο επιτρεπόμενο ύψος του κτιρίου: οκτώ μέτρα 
(8,00 μ.). 

δ) Πάνω από το μέγιστο επιτρεπόμενο ύψος επιτρέπε¬ 
ται η κατασκευή στέγης μεγίστου ύψους δύο μέτρων 
(2,00)μ. 

ε) Το ανεγερθησόμενο κτίριο πρέπει να απέχει από τον 
άξονα της επαρχιακής οδού είκοσι μέτρα (20,00μ.) τουλά¬ 
χιστον και από τα όρια του χώρου πέντε μέτρα (5,00 μ.) 
τουλάχιστον. 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

